| **Tucker Carlson** |
| --- |
|  |
| Karlsonas 2022 m. |
| Gimė | 1969 m. gegužės 16 d. (54 metai)San Fransiskas, Kalifornija, JAV |
| Tėvas | Dick Carlson |
| Motina | Lisa NcNear Carlson |
| Vaikai | 4 |
|  |
| Veikla | TV žurnalistas, laidų vedėjas, rašytojas |
| Partija | Respublikonai (nuo 2020 m.)Demokratai (2006–2020 m.) |
|  |
| Alma mater | Trinity College |

**Takeris Svansonas Maknieras Karlsonas** (angl. *Tucker Swanson McNear Carlson*; g. 1969 m. gegužės 16 d.) – amerikiečių žurnalistas, televizijos laidų vedėjas, knygų autorius, labiausiai žinomas už politinę pokalbių laidą „Tucker Carlson Tonight", kuri buvo rodoma 2016–2023 m.

Karlsonas savo žurnalisto karjerą pradėjo rašydamas publikacijas konservatyviam naujienų žurnalui „The Weekly Standard". 2000–2005 m. jis dirbo komentatoriumi CNN, o 2001–2005 m. vedė pokalbių laidą „Crossfire". 2005–2008 m. žurnalistas vedė vakaro programą „Tucker" kanale MSNBC. Nuo 2009 m. jis tapo politikos apžvalgininku kanalui „Fox News", dalyvaudavo įvairiose programose. 2010 m. drauge su kitais kolegomis Karlsonas įkūrė politinę dešinę atstovaujančią svetainę „The Daily Caller" bei tapo jos vyriausiuoju redaktoriumi, kurią paliko 2020 m.

Ankstyvasis gyvenimas
---------------------

Karlsonas Maknieras Karlsonas gimė 1969 m. gegužės 16 d. San Fransiske, Kalifornijoje. Jis yra vyriausias menininkės Lisos Maknier (*Lisa McNear*, mergautinė pavardė – *Lombardi*) bei buvusio reporterio ir naujienų korporacijos „Voice of America" vadovo Diko Karlsono (*Dick Carlson*) sūnus. Takerio Karlsono jaunesnysis brolis Baklis Svansonas Pekas Karlsonas (*Buckley Swanson Peck Carlson*) dirbo komunikacijos vadovu bei Respublikonų partijos politiniu operatyvininku.

Karjera
-------

Karlsonas savo karjerą žurnalistikoje pradėjo dirbdamas faktų tikrintoju konservatyviam žurnalui „Policy Review", kurį anuomet publikavo JAV idėjų kalvė „The Heritage Foundation", o vėliau perėmė Huverio institutas. Vėliau jis tapo Litl Roke, Arkanzase veikiančio laikraščio „Arkansas Democrat-Gazette" skiltininku. 1995 m. žurnalistas perėjo dirbti į naujienų žurnalo „The Weekly Standard" redakciją. Jis galimai turėjo progą bendradarbiauti ir su „The American Spectator", bet šio pasiūlymo atsisakė bijodamas būti palaikytas radikalu.

1999 m. dirbdamas žurnalo „Talk" redakcijoje, Karlsonas ėmė interviu iš tuometinio Teksaso gubernatoriaus Džordžo V. Bušo. Šis interviu sulaukė itin neigiamos visuomenės reakcijos – Karlsono paskelbta publikacija, kurioje Bušas cituojamas besityčiojantis iš nuteistosios mirties bausme bei naudojantis necenzūrinę leksiką, pakenkė prezidento pasirodymui 2000 m. prezidentino rinkimuose. Vėliau Bušas į šį incidentą sureagavo, teigdamas: „Ponas Karlsonas mane klaidingai suprato ir neteisingai pateikė. Jis geras reporteris, jis paprasčiausiai nesuprato, kaip rimtai į tai žiūrėjau. Į mirties bausmę žiūriu labai rimtai." Karlsono publikacija sulaukė didžiulio liberalų palaikymo. Pats žurnalistas duotame interviu teigė: „Maniau, jog už tai būsiu sudraskytas, nes parašiau *išpūstą* straipsnį. Mano žmona sakė, kad žmonės manys, jog tu Bušo kampanijoje medžiojiesi sau darbą."

Išnašos
-------

1. ↑  *Plott, Elaina (2019-12-15). „What Does Tucker Carlson Believe? [Kuo tiki Takeris Karlsonas?]" (anglų k.). The Atlantic. Originalas archyvuotas 2020-07-26. Nuoroda tikrinta 2020-07-22..*
2. ↑  *Hagey, Keach (2020-06-10). „Fox News Host Tucker Carlson Leaves the Daily Caller [„Fox News" vedėjas Takeris Karlsonas paliko „Daily Caller"]." (anglų k.). The Wall Street Journal. Originalas archyvuotas 2020-06-10. Nuoroda tikrinta 2020-07-11.*
3. ↑  *Hartlaub, Peter (2023-04-25). „Before Tucker Carlson was ousted from Fox, his father triggered an S.F. libel scandal [Prieš pašalinant Takerį Karlsoną iš „Fox", jo tėvas sukėlė S.F. šmeižto skandalą]." (anglų k.). San Francisco Chronicle. Originali citata: Tucker McNear Carlson was born in San Francisco on May 16, 1969, at Children's Hospital...*
4. ↑  *„Tucker Carlson". (anglų k.). Encyclopedia Britannica. Nuoroda tikrinta 2023-04-25.*
5. ↑  *Ross, Martha (2023-04-28). „Tucker Carlson: How early rejection by hippie San Francisco mom made him shameless [Takeris Karlsonas: kaip ankstyvas San Francisko hipsterės mamos atstūmimas padarė jį begėdišku]." (anglų k.). The Mercury News. Nuoroda tikrinta 2023-04-29.*
6. 1 2 3  *Lenz, Liz (2018-09-05). „The mystery of Tucker Carlson [Takerio Karlsono paslaptis]." Columbia Journalism Review. Originalas archyvuotas 2018-09-08. Nuoroda tikrinta 2018-09-08.*
7. ↑  *„Weddings: Melissa Price, Buckley Carlson [Santuokos: Melissa Price, Buckley Carlson]". The New York Times. 1997-05-08. Nuoroda tikrinta 2021-04-12.*
8. ↑  *Kurtz, Howard (August 17, 1999). "The Opinionated Journalist". The Washington Post. Archived from the original on September 29, 2020. Retrieved February 3, 2021.*
9. 1 2  *Noah, Timothy (December 2, 2005). "Bush's Tookie". Slate. Archived from the original on December 17, 2020. Retrieved February 3, 2021.*